Bosnijos ir Hercegovinos Federacija

Bosnijos ir Hercegovinos Federacija (Federacija Bosne i Hercegovine), taip pat vadintas Bosnių-Kroatų Federacija – autonominis darinys Bosnijoje ir Hercegovinoje, užimantis 51 proc. valstybės teritorijos. 2,85 mln. gyventojų (2007 m.), vyrauja musulmonai (70 proc.) ir kroatai (28 proc.). Administracinis centras – Sarajevas.

 Gyventojai 

72,9 % gyventojų sudaro bosniai, 21,6 % kroatai, 4,5 % serbai ir apie 1 proc. kiti (tarp jų Bosnijos čigonai).

Bosniai daugumą sudaro Unos-Sanos, Zenicos-Dobojaus, Tuzlos, Sarajevo ir Bosnių Podrinės kantonuose, kroatai Posavinos, Vakarų Hercegovinos ir Dešimtajame kantonuose. Hercegovinos-Neretvos ir Vidurio Bosnijos kantonuose tautinė dauguma skiriasi priklausomai nuo bendruomenės. Vakarų Bosnijoje yra keletas bendruomenių su serbų dauguma.

 Administracinis skirstymas 

Federacija suskirstyta į dešimt kantonų.

 Nr. žemėlapyje  Kantonas  Centras I  Unos-Sanos kantonas  Bichačas II  Posavinos kantonas  Orašjė III  Tuzlos kantonas  Tuzla IV  Zenicos-Dobojaus kantonas  Zenica V  Bosnių Podrinės kantonas  Goraždė VI  Vidurio Bosnijos kantonas  Travnikas VII  Hercegovinos-Neretvos kantonas  Mostaras VIIII  Vakarų Hercegovinos kantonas  Široki Brijegas IX  Sarajevo kantonas  Sarajevas X  Dešimtasis kantonas  Livnas

 Geografija 

Federacija apima šalies pietus ir pietvakarius iki labiausiai į vakarus nutolusio Bihačo, taip pat šalies centrą beveik iki Savos upės šiaurėje. Nuo jos šalį skiria Brčko apygarda, kuri laikoma abiejų sudėtinių Bosnijos ir Hercegovinos dalių kondominiumu. Prie Savos yra du eksklavai (Posavinos kantonas), kurie priklauso federacijai ir yra supami Serbų respublikos bei Brčko apskrities iš vienos pusės ir Kroatijos kitapus upės.

Didžiausi miestai - Sarajevas, Mostaras, Tuzla, Zenoca ir Bihačas.

 Istorija 

Bosnijos ir Hercegovinos Federacija sukurta Vašingtono sutartimis 1994 m. kovo 18 d., kuriomis taip pat buvo nutrauktos kovos tarp kroatų ir bosnių pajėgų.

Kategorija:Bosnijos ir Hercegovinos administraciniai vienetai
Kategorija:Autonomijos